open-index/open-wikipedia-markdown huggingface dataset:
Sodom and Gomorrah (cinta de 1962)

:*Iste articlo ye sobre una cinta de cine relichioso de cine franco-italo-estausunidense de 1962: ta atros usos, se veiga *'Sodom and Gomorrah***.

***Sodom and Gomorrah*** (títol orichinal en [[Idioma anglés|anglés]], en [[Idioma aragonés|aragonés]] ***Sodoma y Gomorra**', estrenada en Aragón con iste zaguer títol) ye una cinta de cine epico relichioso historico de l'anyo 1962 coproducida por o cine francés, o cine italiano y lo cine estausunidense, dirichida por Robert Aldrich y Sergio Leone seguntes un guión adaptau por Hugo Butler y Giorgio Prosperi (basau en una novela de Richard Wormser basada a la vegada en a historia de Lot y Sodoma y Gomorra que se conta en l'Antigo Testamento), con una banda sonora orichinal de Miklós Rózsa, una dirección de fotografía d'Alfio Contini, Silvano Ippoliti, Cyril J. Knowles y Mario Montuori, una producción cinematografica de Goffredo Lombardo ta las productoras *[[Société Nouvelle Pathé Cinéma]]*, *[[Société Générale de Cinématographie]]* y *[[Titanus]]* y un elenco d'actors formau por Stewart Granger, Anouk Aimée, Pier Angeli, Stanley Baker, Rossana Podestà, Rik Battaglia, Giacomo Rossi Stuart, Scilla Gabel, Anthony Steffen, Gabriele Tinti, Enzo Fiermonte, Daniele Vargas, Claudia Mori y Feodor Chaliapin Jr., en os suyos papels principals.

Sodoma y Gomorra son dos ciudaz que basan a suya prosperidat en o comercio d'a sal que producen emplegando mano d'obra esclava con muit malas condicions de vida. *Bera*, la reina de Sodoma, desconoix que su malvau chirmano *Astaroth* planeya de derrocar-la a traviés d'una alianza secreta con elamitas, y simultaniament prega en a muga d'o reino un grupo de nomadas hebreus dirichius por Lot, a qui *Bera* ufre en loguer un territorio con a condición d'un pago en trigo. A reina li regala a *lot* una esclava, *Ildith*, pero ista, que yera acostumbrada a una vida de luxo, en primeras no s'adapta a la suya nueva vida, encara que t¡agora ya ye una miller libre. Tanimientres, poquet a poquet *Ildith* y *Lot* s'enamoran y se casan, pero cuan s eye celebrando la suya voda se produz un ataque d'os elamitas y ta luitar contra éls os hebreus inundan as suyas tierras, pero la inundación descubre que baixo las suyas tierras bi ha un gran deposito de sal y *Lot* creye que pueden vender ixa sal a las tribus nomadas d'o disierto, y los hebreus pasan a vivir en a ciudat de Sodoma. Tanimientres, os problemas con *Astaroth* continan y *Bera* aproveita ta desacupar-se d'o suyo perigloso chirmano y a la vegada ta engarcholar a *Lot*, qui ha matau a *Astaroth*. *Lot* pide aduya a Dios, a la vegada que *Bera* escomencipia una campanya de cruelezas.

*Sodom and Gomorrah* s'ambenta en os actuals Israel, Palestina y Chordania en epoca biblica y las suyas escenas se filmoron en Aït Benhaddou, Marráquex y Ouarzazate en Marruecos y en o mont Etna en a ciudat metropolitana de Catania y en Roma en Italia.

Ye una cinta que ha recibiu bel premio u nominación, pero denguno a los premios cinamatograficos mas conoixius u destacaus.

## Elenco

## Se veiga tamién
* Cine en 1962.
* Cintas de 1962.

## Referencias
Salome (cinta de 1953)

:*Ista cinta ye sobre una cinta de cine relichioso dramatico estausunidense de 1953; ta atros usos, se veiga *'Salome***.

***Salome*** (títol orichinal en [[Idioma anglés|anglés]], en [[Idioma aragonés|aragonés]] ***Salomé**', estrenada en Aragón con iste zaguer títol) ya una cinta de cine estausunidense de l'anyo 1953 de cine relichioso de drama historico dirichida por William Dieterle seguntes un guión adaptau por Harry Kleiner (basau en una historia de Jesse Lasky Jr. y d'o mesmo Harry Kleiner), con una banda sonora orichinal de George Duning, una dirección de fotografía de Charles Lang, una producción cinematografica de Buddy Adler ta la productora cinematografica *[[The Beckworth Corporation]]* y un elenco formau, entre d'atros, por os actors Rita Hayworth, Stewart Granger, Charles Laughton, Judith Anderson, Cedric Hardwicke, Alan Badel, Basil Sydney, Maurice Schwartz y Arnold Moss.

En Galilea, mientres o reinau de Tiberio, reinan Herodes Antipas y la reina Herodías. O profets Chuan Baptista los condena en considerar que Herodías fa adulterio en haber-se casau con o chirmano d'o suyo ex-mariu. A Herodes no li cuaca ixa critica de Chuan, pero li fa medrana actuar contra él por una profecía que ya maldeció a su pai Herodes o Gran en haber ordenau a matanza de toz os varons primochenitos. Salomé, la filla d'Herodías, heba de casar-se con un romano, pero Tiberio li prohibe y la ninvía de tornada enta Galilea, fendo lo viache de tornada con Claudio, un militar roano destinau en Galilea. Iste s'enamora de Salomé, pero su mai quiere obligar a Herodes a actuar contra Chuan en excitando la suya luxuria respective d'a suya filla. Salomé, prebando d'evitar tot ixo, seduz a Claudio ta qye seiga él qui actúa enonta Chuan, sin saber que secretament Claudio ye un d'os seguidors de Chuan.

A cinta s'ambienta en l'actual Israel en o sieglo I, y las suyas escenas se filmoron en ixe mesmo país.

## Elenco

## Se veiga tamién
* Cine en 1953.
* Cintas de 1953.

## Referencias

## Vinclos externos
Chaos Walking (cinta)

***Chaos Walking*** (títol orichinal en anglés, en aragonés ***Caos andante***, estrenada en Aragón con o suyo títol orichinal) ye una cinta de cine d'acción de ciencia-ficción de l'anyo 2021 de cine estausunidense dirichida por Doug Liman seguntes un guión adaptau por Patrick Ness y Christopher Ford (basau en a novela *[[The Knife of Never Letting Go]]*, [publicada por Patrick Ness en 2008 y que ye la primer novela d'a trilochía de *[[Chaos Walking (trilochía)|Chaos Walking]]*). A suya banda sonora orichinal ye un treballo de Marco Beltrami y Brandon Roberts, a suya dirección de fotografía ye de Ben Seresin y la suya producción cinematografica, de Doug Davison, Allison Shearmur, Erwin Stoff y Alison Winter. Finalment, os actors que interpretan os papels principals d'a cinta son Tom Holland, Daisy Ridley, Mads Mikkelsen, Demián Bichir, Cynthia Erivo, Nick Jonas, Ray McKinnon, Kurt Sutter, David Oyelowo, Bethany Anne Lind y Camren Bicondova.

En l'anyo 2257 *Todd Hewitt* vive en una planeta clamada *Nuevo Mundo*, a on vive con sus dos pais varons adoptivos, porque li dicen que todas as mullers d'a colonia fuoron asasinadas por una epecie alienichena indichena d'a planeta. En ixe planeta existe bella cosa clamada "rudio", que no ye atra cosa que la emisión por part de toz d'os suyos pensamientos en forma visible y audible ta atras personas. En ixa planeta plega una chicota nau espacial d'exploración ninviada por una gran nau pero en dentrar en l'atmosfera d'a planeta s'escayece un accident y mueren toz os tripulants mens una muller. *Todd* la veye por casualidat y avisa a *David Prentiss*, l'alcalde d'o lugar, qui decide captura a la muller y decide mantener-la amagada sin que tienga contacto con os haitants d'o lugar. Tanimientres la muller logra fuyir, contacta con *Todd* y toz dos marchan en busca d'un atro asentamiento humano que parixe estar en atro punto d'a planeta

A cinta s'ambienta en o futuro (anyo 2257) en una planeta ficticia. Las suyas escenas se filmoron en bellas localidaz de Québec, incluyindo-ie Mont-reyal y en Atlanta (Cheorchia).

Ye una cinta que ha recibiu bels premios u nominacions, pero garra d'éls perteneixe a los premios cinematograficos mas conoixius u destacaus.

## Elenco

## Se veiga tamién
* Cine en 2021.
* Cintas de 2021.

## Referencias
Rush Hour 3

***Rush Hour 3*** (títol orichinal en anglés, en aragonés ***Hora punta 3***, estrenada con ixe mesmo zaguer títol en Aragón) ye una cinta policiaca de cine d'acción de comedia y artes marcials (un "*[[buddy film]]*") de l'anyo 2007 coproducida por o cine estausunidense y lo cine alemán dirichida por Brett Ratner seguntes un guión orichinal de Jeff Nathanson (basau en os personaches creyaus por Ross LaManna), con una banda sonora orichinal de Lalo Schifrin, una dirección de fotografía de J. Michael Muro, una producción cinematografica de Roger Birnbaum, Jonathan Glickman, Jay Stern, Arthur M. Sarkissian y Andrew Z. Davis ta las productoras *[[Roger Birnbaum Productions]]*, *[[Arthur Sarkissian Productions]]* y *[[Unlike Film Productions]]* y un elenco d'actors formau, entre d'atros, por Jackie Chan, Chris Tucker, Hiroyuki Sanada, Max von Sydow, Yvan Attal, Youki Kudoh, Noémie Lenoir, Zhang Jingchu, Tzi Ma, Roman Polanski, Philip Baker Hall y Dana Ivey.

Ista cinta contina la historia de *[[Rush Hour 2]]* (2001, Brett Ratner) anyos dimpués. Conta cómo *Solon Han*, l'embaixador de China en Estaus Unius, ye obchecto d'un atentau. O suyo guardaspaldas, *Lee*, policía en Hong Kong, queda paralizau en veyer que lo terrorista no ye atro que lo suyo chirmano adoptivo y iste consigue fuyir d'o lugar de l'atentau. *James Carter*, policía en Los Angeles, escuita la noticia por radio y marcha a escape enta lo lugar ta "aduyar" a lo suyo amigo. *Han* se troba en o hespital y *Lee* li fa la promesa a su filla, *Soo Yung*, de que capturará a lo responsable. *Lee* y *Carter* prencipian a investigación, que los conduz enta París.

A cinta s'ambienta en o suyo momento actual (2007) en Los Angeles en California en os Estaus Unius y en París en Francia. As suyas escenas se filmoron en Long Beach, en Los Angeles, en Pasadena y en os *[[Culver Studios]]* en Culver City en California y en Nueva York (Nueva York) en Estaus Unius y en París en Francia.

Ye una cinta que ha recibiu bels premios y nominacions. Tanimientres, garra d'éls perteneixe a los premios cinematograficos mas conoixius u destacaus.

## Elenco

## Se veiga tamién
* Cine en 2007.
* Cintas de 2007.

## Referencias
Progresión d'o récord mundial femenín de brinco de largaria

En iste articlo s'amuestra a **progresión d'o récord mundial femenín de [[brinco de largaria]]** dende l'anyo 1922. O primer récord mundial en brinco de largaria pa mullers estió reconoixiu per la *International Amateur Athletics Federation* (IAAF), hue *[[World Athletics]]*, en 1957.

## Progresión

## Notas y referencias

## Vinclos externos
*  [Progresión d'o récord mundial masculín de brinco de largaria seguntes ''[World Athletics].'']
Paths of Glory

***Paths of Glory*** (títol orichinal en anglés, en aragonés ***Camins de gloria***, estrenada en Aragón con o suyo títol traduciu enta lo castellano como ***Senderos de gloria***) ye una cinta de l'anyo 1957 de cine belico de cine estausunidense dirichida por Stanley Kubrick seguntes un guión adaptau por Stanley Kubrick, Calder Willingham y Jim Thompson (basau en *[[Paths of Glory (novela)|Paths of Glory]]*, una novela publicada en 1935 por Humphrey Cobb), con una banda sonora orichinal de Gerald Fried, una dirección de fotografía de Georg Krause y una producción cinematografica de James B. Harris. L'elenco d'actors d'a cinta el forman, entre d'atros, Kirk Douglas, Ralph Meeker, Adolphe Menjou, George Macready, Wayne Morris, Richard Anderson, Joe Turkel, Christiane Kubrick, Jerry Hausner, Peter Capell, Emile Meyer, Bert Freed, Kem Dibbs y Timothy Carey.

En 1916 mientres a Primera Guerra Mundial. o *[[cheneral]] Georges Broulard* de l'exercito francés ordena a su subordinau o *cheneral Paul Mireau* u ataque contra posicions muit fortificadas de l'exercito alemán. *Mireau* diz que ye imposible dica que *Broulard* insinúa la posibilidat d'un ascenso. *Mireau* ordena l'ataque a su sobordinau o *coronel Dax*. Pero cuan as tropas de *Dax* fan l'ataque, ye un fracaso total. Encalabrinau, *Mireau* proposa diezmar a lo rechimiento pero cuan *Broulard* li diz que desachera, accepta contentar-se con nomás que tres fusilamientos. O *coronel Dax* decide estar lo suyo avogau defensor en o chudicio de guerra i intentar salvar-lis a vida.

*Paths of Glory* s'ambienta en Francia en 1916 mientres a Primera Guerra Mundial y las suyas escenas se filmoron en o palacio Schleißheim en Oberschleißheim, en Bernried am Starnberger See y en Múnich en Bavera, amás d'en os *[[Bavaria Studios]]* y os *[[Pacaria-Filmkunst Studios]]* en Múnich.

Se tracta d'una cinta que ha recibiu bels premios y nominacions, en destacando una nominación a los Premios BAFTA en a suya 11<sup>ena</sup > edición a la Millor Cinta.

## Elenco

## Se veiga tamién
* Cine en 1957.
* Cintas de 1957.

## Referencias
Cole Younger, Gunfighter

***Cole Younger, Gunfighter*** (títol orichinal en anglés, en aragonés ***Cole Younger, pistolero***, estrenada en Aragón con o títol en castellano de ***El desesperado***, en aragonés ***O desasperau***) ye una cinta de l'anyo 1958 de cine estausunidense de cine de western dirichida por R. G. Springsteen seguntes un guión adaptau por Daniel Mainwaring (basau en *The Desperado*, una novela publicada en 1950 por Clifton Adams), con una banda sonora orichinal de Marlin Skiles, una dirección de fotografía de Harry Neumann y una producción cinematografica de Ben Schwalb ta la productora cinematografica *[[Allied Artists Pictures]]*. L'elenco d'actors d'a cinta el forman, entre d'atros, Frank Lovejoy, James Best, Abby Dalton, Jan Merlin, Douglas Spencer, Ainslie Pryor, Frank Ferguson, Myron Healey, George Keymas y Dan Sheridan.

En 1873, o estau de Texas se troba encara baixo l'administración militar dimpués d'a redota d'a Condeferación d'Estaus Americanos en a Guerra Civil d'os Estaus Unius. En ixe contexto, se producen abusos sobre los ciudadans, y *Kit Caswell* ye un d'os que han padeixiu ixos excesos. Cuan escarapelia a un capitán de l'exercito se veye obligau a fuyir, trobandose en as montanyas con o bandolero *[[Cole Younger]]*, qui l'aduya. Ta prebar de que confiese a on se troba su fillo, matan a lo pai de *Kit*. Cuan iste dentra en o "saloon" ta matar a qui ha asasinau a su pai, *Cole* evita que lo maten a él y marchan toz dos. Pero *Jan Merlin* mata a los tres hobres que se troban en o saloon y dimpués dice que l'autor d'os asasinatos ha estau *Kit*. O motivo ye bien simple: *Jan* ye enamorau de *Abby Dalton*, la novia de *Kit*, y creye que si elimina a iste, *Abby* li fará buena cara a él.

A cinta s'ambienta en Texas en 1873 y las suyas escenas se filmoron en bellas localidaz de California, incluyindo-ie lo rancho Iverson en Los Angeles.

## Elenco

## Se veiga tamién
* Cine en 1958.
* Cintas de 1958.

## Referencias
Mes trésors

***Mes trésors*** (títol orichinal en francés, en aragonés ***Os míos trasoros***, estrenada en Aragón con o títol d***'Atraco en familia***) ye una cinta de cine de comedia de cine francés de l'anyo 2017 dirichida por Pascal Bourdiaux seguntes un guión orichinal de Carole Giacobbi, Michèle Giacobbi, Juliette Sales y Fabien Suarez, con una banda sonora orichinal de Sinclair, una dirección de fotografía de Vincent Gallot, una producción cinematografica de Clément Miserez, Matthieu Warter, Michèle Giacobbi, Jean-Charles Levy y Nicolas Manuel ta la productora cinematografica *[[Radar Films]]* y un elenco formau, entra d'atros, por os actors Jean Reno, Reem Kherici, Camille Chamoux, Pascal Demolon, Alexis Michalik, Bruno Sanches, Natalia Verbeke, Jean Reynès y Laurent Bateau.

*Carole Perceval* ye una mesacha timida con grans conoiximientos d'informatica que vive con su mai. D'atra man, *Caroline Laugier* ye una chicota timadora y ladrona a qui persigue la Interpol. Bel día todas dos reciben una comunicación de que su pai ha muerto y que s'ubrirá lo suyo testamento en Chinevra. Cuan i plegan, o notario lis comunica que son chirmanastras fillas d'o mesmo pai, que ye qui ha falleixiu, y que toz os suyos biens en herencio se troban en una casa que iste teneba logada en Courchevel. Cuan i plegan troban que en realidat su pai ye vivo y que nomás las ha feito venir que ta fer-lis una proposición: que l'aduyen a fer un robo de 15 millons d'euros en efectivo a un antigo socio d'él que l'heba traicionau y deixau por muerto.

A cita s'ambienta en a suya epoca actual (2017) en París, Chinevra y en a estación d'esquí de Courchevel en a comuna de Courchevel en Saboya. As suyas escenas se filmoron en a estación de Courchevel en Francia y en Sant Sabastián en Espanya.

## Elenco

## Se veiga tamién
* Cine en 2017.
* Cintas de 2017.

## Referencias
Provincia eclesiastica de Burgos

A **provincia eclesiastica de Burgos** ye una provincia eclesiastica d'a Ilesia Catolica formada por una archidiocesi metropolitana, l'archidiocesi de Burgos, y cuatre diocesis sufraganias, as diocesis de Bilbau, Osma-Soria, Palencia y Vitoria.

A provincia eclesiastica de Barcelona muga a lo norte con a diocesis de Santander y con a mar Cantabrica, a l'este con a diocesi de Sant Sabastián, l'archidiocesi de Pamplna y Tudela, a diocesi de Calagorra y La Calzada-Logronyo y a diocesi de Tarazona, a lo sud con a diocesi de Sigüenza-Guadalachara, a diocesi de Segovia y l'archidiocesi de Valladolit, y a l'ueste con a diocesi de Segovia, l'archidiocesi de Valladolit, a diocesi de Leyón y la diocesi de Santander.

## Seus d'a provincia eclesiastica de Burgos
As seus d'a provincia eclesiastica de Burgos son as siguients:

## Se veiga tamién
* Lista de bispes y arcebispes de Burgos.
* Lista de bispes de Bilbau.
* Lista de bispes d'Osma-Soria.
* Lista de bispes de Palencia.
* Lista de bispes de Vitoria.

## Vinclos externos
Provincia eclesiastica de Granada

A **provincia eclesiastica de Granada** ye una provincia eclesiastica d'a Ilesia Catolica formada por una archidiocesi metropolitana, l'archidiocesi de Granada, y cinco diocesis sufraganias, as diocesis de Granada, Almería, Cartachena, Chaén, Guadix y Malaga.

A provincia eclesiastica de Granada muga a lo norte con l'archidiocesi de Sevilla, la diocesi de Cordoba, la diocesi de Ciudad Real y la diocesi d'Albacet, a l'este a diocesi d'Oriuela-Alicant, a lo sud con a mar Mediterrania y a l'ueste con a diocesi de Cádiz y Ceuta, a diocesi d'Asidonia-Xerez, l'archidiocesi de Sevilla y la diocesi de Cordoba.

## Seus d'a provincia eclesiastica de Granada
As seus d'a provincia eclesiastica de Granada son as siguients:

## Se veiga tamién
* Lista de bispes y arcebispes de Granada.
* Lista de bispes d'Almería.
* Lista de bispes de Cartachena.
* Lista de bispes de Chaén.
* Lista de bispes de Guadix.
* Lista de bispes de Malaga.

## Vinclos externos
Provincia eclesiastica de Madrit

A **provincia eclesiastica de Madrit** ye una provincia eclesiastica d'a Ilesia Catolica formada por una archidiocesi metropolitana, l'archidiocesi de Madrit, y dos diocesis sufraganias, as diocesis d'Alcalá de Henares y Getafe.

A provincia eclesiastica de Barcelona muga a lo norte con a diocesi de Segovia, a l'este con a diocesi de Sigüenza-Guadalachara, a lo sud con l'archidiocesi de Toledo y a l'ueste con as diocesis d'Ávila y Segovia.

## Seus d'a provincia eclesiastica de Madrit
As seus d'a provincia eclesiastica de Madrit son as siguients:

## Se veiga tamién
* Lista de bispes y arcebispes de Madrit.
* Lista de bispes d'Alcalá de Henares.
* Lista de bispes de Getafe.

## Vinclos externos
Provincia eclesiastica de Mérida-Badajoz

A **provincia eclesiastica de Mérida-Badajoz** ye una provincia eclesiastica d'a Ilesia Catolica formada por una archidiocesi metropolitana, l'archidiocesi de Mérida-Badajoz, y dos diocesis sufraganias, as diocesis de Coria-Cáceres y Plasencia.

A provincia eclesiastica de Mérida-Badajoz muga a lo norte con as diocesis de Ciudad Rodrigo, Salamanca y Ávila; a l'este con l'archidiocesi de Toledo y la diocesi de Cordoba; a lo sud con l'archidiocesi de Sevilla y la diocesi de Uelba y a l'ueste con Portugal.

## Seus d'a provincia eclesiastica de Mérida-Badajoz
As seus d'a provincia eclesiastica de Mérida-Badajoz son as siguients:

## Se veiga tamién
* Lista de bispes y arcebispes de Mérida-Badajoz.
* Lista de bispes de Coria-Cáceres.
* Lista de bispes de Plasencia.

## Vinclos externos
Provincia eclesiastica d'Oviedo

A **provincia eclesiastica d'Oviedo** ye una provincia eclesiastica d'a Ilesia Catolica formada por una archidiocesi metropolitana, l'archidiocesi d'Oviedo, y tres diocesis sufraganias, as diocesis de Astorga, Leyón, Santander.

A provincia eclesiastica d'Oviedo muga a lo norte con a mar Cantabrica; a l'este con a diocesi de Bilbau, l'archidiocesi de Burgos y la diocesi de Palencia; a lo sud con l'archidiocesi de Burgos, a diocesi de Palencia, l'archidiocesi de Valladolit y la diocesi de Salamanca; y a l'ueste con as diocesis de Lugo, Mondoñedo-Ferrol y Ourense.

## Seus d'a provincia eclesiastica d'Oviedo
As seus d'a provincia eclesiastica d'Oviedo son as siguients:

## Se veiga tamién
* Lista de bispes y arcebispes d'Oviedo.
* Lista de bispes d'Astorga.
* Lista de bispes de Leyón.
* Lista de bispes de Santander.

## Vinclos externos
Provincia eclesiastica de Pamplona y Tudela

A **provincia eclesiastica de Pamplona y Tudela** ye una provincia eclesiastica d'a Ilesia Catolica formada por una archidiocesi metropolitana, l'archidiocesi de Pamplona y Tudela, y tres diocesis sufraganias, as diocesis de Calagorra y La Calzada-Logronyo, Chaca y Sant Sabastián.

A provincia eclesiastica de Pamplona y Tudela muga a lo norte con o golfo de Bizcaya y Francia, a l'este con as diocesis de Balbastro-Monzón y Uesca y con l'archidiocesi de Zaragoza; a lo sud con a diocesi de Uesca, l'archidiocesi de Zaragoza, a diocesi de Tarazona y a diocesi d'Osma-Soria; y a l'ueste con l'archidiocesi de Burgos y las diocesis de Vitoria y Bilbau.

## Seus d'a provincia eclesiastica de Pamplona y Tudela
As seus d'a provincia eclesiastica de Pamplona y Tudela son as siguients:

## Se veiga tamién
* Lista de bispes y arcebispes de Pamplona y Tudela.
* Lista de bispes de Calagorra y La Calzada-Logronyo.
* Lista de bispes de Chaca.
* Lista de bispes de Sant Sabastián.

## Vinclos externos
Calzada de los Molinos

**Calzada de los Molinos** ye un municipio espanyol d'a comunidat autonoma de Castiella y Leyón que se troba en a provincia de Palencia. A suya población ye de 313 habitants (2021) en una superficie de 25,94&nbsp;km² con una densidat de población de 12 hab/km².

## Referencias
Provincia eclesiastica de Santiago de Compostela

A **provincia eclesiastica de Santiago de Compostela** ye una provincia eclesiastica d'a Ilesia Catolica formada por una archidiocesi metropolitana, l'archidiocesi de Santiago de Compostela, y cuatre diocesis sufraganias, as diocesis de Lugo, Mondoñedo-Ferrol, Orense y Tuy-Vigo.

A provincia eclesiastica de Santiago de Compostela muga a lo norte con a mar Cantabrica; a l'este con l'archidiocesi d'Oviedo y la diocesi de Leyón; a lo sud con Portugal; y a l'ueste con l'oceano Atlantico.

## Seus d'a provincia eclesiastica de Santiago de Compostela
As seus d'a provincia eclesiastica de Santiago de Compostela son as siguients:

## Se veiga tamién
* Lista de bispes y arcebispes de Santiago de Compostela.
* Lista de bispes de Lugo.
* Lista de bispes de Mondoñedo-Ferrol.
* Lista de bispes d'Ourense.
* Lista de bispes de Tuy-Vigo.

## Vinclos externos
Provincia eclesiastica de Sevilla

A **provincia eclesiastica de Sevilla** ye una provincia eclesiastica d'a Ilesia Catolica formada por una archidiocesi metropolitana, l'archidiocesi de Sevilla, y seis diocesis sufraganias, as diocesis de Asidonia-Xerez, Cádiz y Ceuta, Canarias, Cordoba, San Cristóbal de La Laguna y Uelba.

A provincia eclesiastica de Sevilla muga a lo norte con l'archidiocesi de Mérida-Badajoz, l'archidiocesi de Toledo y la diocesi de Ciudad Real; a l'este con a diocesi de Chaén, l'archidiocesi de Granada y la diocesi de Malaga; a lo sud con a diocesi de Malaga, la mar Mediterrania y l'oceano Atlantico; y a l'ueste con l'archidiocesi de Mérida-Badajoz y Portugal. Antiparte, en fan parte dos diocesis en Canarias en l'oceano Atlantico, as diocesis de Canarias y San Cristóbal de La Laguna, y la ciudat de Ceuta en o norte d'Africa.

## Seus d'a provincia eclesiastica de Sevilla
As seus d'a provincia eclesiastica de Sevilla son as siguients:

## Se veiga tamién
* Lista de bispes y arcebispes de Sevilla.
* Lista de bispes d'Asidonia-Xerez
* Lista de bispes de Cádiz y Ceuta
* Lista de bispes de Canarias
* Lista de bispes de Cordoba
* Lista de bispes de San Cristóbal de La Laguna
* Lista de bispes de Uelba.

## Vinclos externos
A hierro muere

***A hierro muere*** (títol orichinal en castellano, en aragonés ***A fierro muere***, estrenada en Aragón con o suyo títol orichinal) ye una cinta de l'anyo 1962 de cine d'intriga y cine negro coproducida por o cine espanyol y lo cine estausunidense dirichida por Manuel Mur Oti seguntes un guión adaptau por Enrique Llovet (basau en *[[A sangre fría (novela)|A sangre fría]]*, una novela publicada por Luis Saslavsky en 1947), con una banda sonora orichinal de Miguel Asins Arbó y Isidro B. Maiztegui, una dirección de fotografía de Manuel Berenguer, una producción cinematografica de Manuel Mur Oti ta las productoras *[[Argentina Sono Film]]* y *[[Halcón Producciones Cinematográficas]]*, y un elenco que en os suyos papels principals lo forman Olga Zubarry, Alberto de Mendoza, Luis Prendes, Katia Loritz, José Nieto, Eugenia Zúffoli, José Bódalo, Manuel Dicenta, Luis Peña, Jorge Vico, Jesús Tordesillas, José Marco Davó, Félix Dafauce, Tota Alba y Pilar Gómez Ferrer, entre d'atros actors.

*Donya Sabina* estió fa anyos una conoixida cantaire que se casó con un industrial y fa anyos que ye vídua. Vive en una casa con a suya casera y con a filla d'ista, *Elisa*, que ye la suya enfermera. *Fernando Sempere*, un sobrino de *Sabina* ye un falderiquero y galdrán que vive d'a pensión mensual que li da su tía y lo gasta con a suya amant, a cantaire *Luisa Serrano*. Bel día *Fernando* demana mas diners a su tía y cuan ista los li niega decide matar-la. Aproveita que *Elisa* ye enamorada d'él y la convence ta que li subministre un vereno a *Sabina* en cuentas d'a suya medecina. Pero cuan lo medico d'a familia para cuenta que lo que li dan a la malauta en a leit no ye la medecina que él ha recetau, *Fernando* lo mata y ixo precipita los escaicimientos. Cuan a Policía investiga l'asasinato sospeitan d'a enfermera, en haber estau ista en a garchola por un crimen anterior, y tamién sospeitan de *Fernando*, asinas que deciden decir-le a *Fernando* que ella ha estau en a garchola y a *Elisa* que *Ferrnando* tien una amant. Y cuan muere *Sabina*, a Policía sospeita que l'han asasinau. A la vegada, *Fernando* fa que su tía sobrevient li de palleta a *Elisa* y la relación se creba. Tamién heban sospeitau d'o chófer de *donya Sabina*, en haber-li dau tamién palleta poco antis d'o crimen, y cuan *Fernando* conoix que lo chófer marcha enta Barcelona, li proposa a *Elisa* de fuyir chuntos enta Barcelona pero puyando él en una atra estación, y a la vegada comunica a la Policía que sospeita que ella marcha enta Barcelona ta que sospeiten d'ella y d'o chófer que aparentment fuyen chuntos. Tanimientres, *Fernando* tamién puya en o tren, con a intención de matra a *Elisa*.

A cinta s'ambienta en Madrit en a suya epoca actual (1962) y las suyas escenas se filmoron en os *[[Estudios Chamartín]]* en Madrit.

## Elenco

## Se veiga tamién
* Cine en 1962.
* Cintas de 1962.

## Referencias
Merrill's Marauders (cinta)

:*Iste articlo ye sobre una cinta de cine belico estausunidense de 1962; ta la unidat militar estausunidense, se veiga *'Merrill's Marauders***.

***Merrill's Marauders*** (títol orichinal en [[Idioma anglés|anglés]], en [[Idioma aragonés|aragonés]] ***Os rondoniadors de Merrill***, estrenada en [[Aragón]] con o títol d***'Invasión en Birmania**') ye una cinta de cine belico de cine estausunidense de l'anyo 1962 dirichida por Samuel Fuller seguntes un guión adaptau por él mesmo y por Milton Sperling (basau en *The Marauders*, libro de Charlton Ogburn publicau en 1959), con una banda sonora orichinal de Howard Jackson, una dirección de fotografía de William H. Clothier y una producción cinematografica de Milton Sperling ta la productora cinematografica *[[United States Pictures]]*. Conta con un elenco d'actors formau por Jeff Chandler, Ty Hardin, Peter Brown, Andrew Duggan, Will Hutchins, Claude Akins, Paul Edwards, Pancho Magalona, Luz Valdez, John Hoyt, Charlie Briggs, Chuck Roberson, Chuck Hayward, Chuck Hicks, Samuel Vaughan Wilson y Jack Williams, entre d'atros.

A cinta conta los feitos d'una unidat militar de l'exercito estausunidense, os *[[Merrill's Marauders]]*, mientres a campanya de Birmania en 1943 y 1944 mientres a Segunda Guerra Mundial, rematando con o sitio de Myitkyina. Se cnta la suya odiseya cuan marchoron a traviés d'a chungla d'o norte de Birmania en combatendo contra l'exercito chaponés que preteneba invadir a colonia d'o Raj Britanico, l'actual India.

A cinta s'ambienta en Birmania en 1943 y 1944 y las suyas escenas se filmoron en a provincia de Pampanga (Filipinas).

## Elenco

## Se veiga tamién
* Cine en 1962.
* Cintas de 1962.

## Referencias
Fort Worth (cinta)

:*Iste articlo ye sobre una cinta de western estausunidense de 1951; ta la ciudat texana en Estaus Unius, se veiga *'Fort Worth***.

***Fort Worth**' (títol orichinal, estrenada en Aragón con iste mesmo títol) ye una cinta de cine de western de l'anyo 1951 de cine estausunidense dirichida por Edwin L. Marin seguntes un guión orichinal de John Twist, con una banda sonora orichinal de David Buttolph, una dirección de fotografía de Sidney Hickox, una producción cinematografica d'Anthony Veiller ta la productora cinematografica *[[Warner Bros.]]* y un elenco d'o cual en fan parte, entre d'atros, os actors Randolph Scott, David Brian, Phyllis Thaxter, Helena Carter, Dickie Jones, Ray Teal, Michael Tolan, Emerson Treacy, Bob Steele, Walter Sande, Chubby Johnson y Jack Mower. Ye la zaguer cinta d'o director Edwin L. Marin, qui morió dos meses antis d'o suyo Estreno.

En os anyos 1870, poco dimpués d'a Guerra Civil d'os Estaus Unius, *Ned Brit*, un antigo pistolero que luitó en a guerra, torna en Fort Worth, agora convertiu en un periodista y con un socio. No quiere remanir en a ciudat y nomás ye de pasada, pero s'enamora de *Flora Talbot*, que ye la novia d'o suyo millor amigo, *Blair Lunsford*. A ciudat se troba baixo la menaza de *Gabe Clevinger*, un cabalero ganadero, y *Ned* lo denuncia dende las pachinas d'o diario, a la vegada que preba de galvanizar a la sociedat local ta que luite por os suyos dreitos. Cuan o suyo socio ya asasinau, *Ned* decide tornar a emplegar a suya pistola, a la vegada que preparan un plan ta parar-li un cepo a *Gabe*. Tanimientres, *Ned* no sabeba que lo suyo amigo yera mercando a baixo pre todas as propiedaz que puede en a ciudat, conseguindo ixe baixo pre en anunciando falsament que no tiene diners.

A cinta s'ambienta en Fort Worth en os anyos 1870 y las suyas escenas se filmoron en os *[[Warner Brothers Burbank Studios]]* en Burbank, en o rancho Iverson en Los Angeles y en o rancho Warner en Calabasas, estando istas tres localidaz en California en os Estaus Unius.

## Elenco

## Se veiga tamién
* Cine en 1951.
* Cintas de 1951.

## Referencias
Jaws (cinta)

***Jaws*** (títol orichinal en anglés, en aragonés ***Mandibulas***, estrenada en Aragón con o títol de ***Tiburón***) ye una cinta de cine de terror y cine d'intriga de l'anyo 1975 de cine estausunidense dirichida por Steven Spielberg seguntes un guión adaptau por Peter Benchley y Carl Gottlieb (basau en *[[Jaws (novela)|Jaws]]*, una novela publicada por Peter Benchley en 1974), con una banda sonora orichinal de John Williams, una dirección de fotografía de Bill Butler y una producción cinematografica de Richard D. Zanuck y David Brown ta las productoras *[[Zanuck/Brown Company]]* y *[[Universal Pictures]]*. Fan parte de l'elenco d'a cinta Roy Scheider, Robert Shaw, Richard Dreyfuss, Lorraine Gary, Murray Hamilton, Carl Gottlieb, Jeffrey Kramer, Susan Backlinie y Lee Fierro, entre d'atros actors. Ye la primer cinta d'a franquicia cinematografica *[[Jaws (franquicia cinematografica)|Jaws]]*.

*Martin Brody* ye lo chefe d'a Policía d'una localidat turistica en a costa d'Estaus Unius. Bel día una mesacha marcha a nadar de nueiz en l'oceano y a lo matín siguient se troba lo suyo cadavre en a placha con o que según o medico forense ye una caixalada d'un tiburón. *Martin* zarra las plachas d'a localidat per l'alcalde, *Larry Vaughn*, lo convence de que ye lo resultau d'un accident de navegación y las torna a ubrir. Cuan s'escayece una segunda victima, s'ufre una recompensa y finalment cazan a un gran tiburón. Pero l'oceanografo *Matt Hooper* no troba trazas de restas humanas en o suyo interior y considera que iste no ye lo tiburón que ha feito los ataques. Finalment, cuan s'escayecen nuevas victimas y lo mesmo fillo de l'alcalde ye amán d'estar-ne una, l'alcalde accepta actuar, zarrando las plachas y mermetendo que *Martin* y *Brad* marchen en o barco de *Quint*, un cazador profesional de tiburons.

A cinta s'ambienta en a suya espoca actual (1975) en a costa atlantica d'Estaus Unius, en Nueva Anglaterra. A suyas escenas se filmoron en localidaz de Massachusetts, en Los Angeles y atras localidaz en California y en Australia Meridional en Australia.

Ye una cinta que ha recibiu cuantismos premios, en destacando tres Premios Oscar en a suya 48<sup>ena</sup> edición (Millor Montache, Millor Banda Sonora Orichinal y Millor Soniu) amás d'a nominación a lo Premio Oscar a la Millor Cinta. En a 29<sup>ena</sup> edición d'os Premios BAFTA recibió lo Premio BAFTA a la Millor Banda Sonora amás de seis nominacions (incluyidas Millor Cinta, Millor Director y Millor Actor. D'atra man, en a 33<sup>ena</sup> edición d'os Premios Globos d'Oro tamién recibió tres nominacions (Millor Cinta Dramatica, Millor Director y Millor Guión).

## Elenco

## Se veiga tamién
* Cine en 1975.
* Cintas de 1975.

## Referencias
Provincia eclesiastica de Tarragona

A **provincia eclesiastica de Tarragona** ye una provincia eclesiastica d'a Ilesia Catolica formada por una archidiocesi metropolitana, l'archidiocesi de Tarragona, y seis diocesis sufraganias, as diocesis de Chirona, Leida, Solsona, Tortosa, Urchel y Vic.

A provincia eclesiastica de Tarragona muga a lo norte con Francia; a l'este con a mar Mediterrania y las diocesis de Sant Feliu de Llobregat y Terrassa; a lo sud con a diocesi de Segorb-Castellón; y a l'ueste con a diocesi de Teruel y Albarracín, l'archidiocesi de Zaragoza y la diocesi de Balbastro-Monzón.

## Seus d'a provincia eclesiastica de Tarragona
As seus d'a provincia eclesiastica de Tarragona son as siguients:

## Se veiga tamién
* Lista de bispes y arcebispes de Tarragona.
* Lista de bispes de Chirona.
* Lista de bispes de Leida.
* Lista de bispes de Solsona.
* Lista de bispes de Tortosa.
* Lista de bispes d'Urchel.
* Lista de bispes de Vic.

## Vinclos externos
Provincia eclesiastica de Toledo

A **provincia eclesiastica de Toledo** ye una provincia eclesiastica d'a Ilesia Catolica formada por una archidiocesi metropolitana, l'archidiocesi de Toledo, y cuatre diocesis sufraganias, as diocesis de Albacet, Ciudad Real, Cuenca, Sigüenza-Guadalachara.

A provincia eclesiastica de Toledo muga a lo norte con as diocesis d'Ávila, Alcalá de Henares, Getafe, Soria y Tarazona; a l'este con l'archidiocesi de Zaragoza, a diocesi de Teruel y Albarracín y l'archidiocesi de Valencia; a lo sud con as diocesis d'Oriuela-Alicant, Cartachena, Guadix, Chaén y Cordoba; y a l'ueste con l'archidiocesi de Mérida-Badajoz y la diocesi de Plasencia.

## Seus d'a provincia eclesiastica de Toledo
As seus d'a provincia eclesiastica de Toledo son as siguients:

## Se veiga tamién
* Lista de bispes y arcebispes de Toledo.
* Lista de bispes d'Albacet.
* Lista de bispes de Ciudad Real.
* Lista de bispes de Cuenca.
* Lista de bispes de Sigüenza-Guadalachara.

## Vinclos externos
Provincia eclesiastica de Valencia

A **provincia eclesiastica de Valencia** ye una provincia eclesiastica d'a Ilesia Catolica formada por una archidiocesi metropolitana, l'archidiocesi de Valencia, y cinco diocesis sufraganias, as diocesis d'Eivissa, Mallorca, Menorca, Oriuela-Alicant y Segorb-Castellón.

A provincia eclesiastica de Valencia muga a lo norte con as diocesis de Tortosa y Teruel y Albarracín; a l'este y a lo sud con a mar Mediterrania; y a l'ueste con as diocesis de Teruel y Albarracín, Cuenca, Albacet y Cartachena.

## Seus d'a provincia eclesiastica de Valencia
As seus d'a provincia eclesiastica de Valencia son as siguients:

## Se veiga tamién
* Lista de bispes y arcebispes de Valencia.
* Lista de bispes de Sant Feliu de Llobregat.
* Lista de bispes d'Eivissa.
* Lista de bispes de Mallorca.
* Lista de bispes de Menorca.
* Lista de bispes d'Oriuela-Alicant.
* Lista de bispes de Segorb-Castellón.

## Vinclos externos
Provincia eclesiastica de Valladolit

A **provincia eclesiastica de Valladolit** ye una provincia eclesiastica d'a Ilesia Catolica formada por una archidiocesi metropolitana, l'archidiocesi de Valladolit, y cinco diocesis sufraganias, as diocesis d'Ávila, Ciudad Rodrigo, Salamanca, Segovia y Zamora.

A provincia eclesiastica de Valladolit muga a lo norte con as diocesis d'Astorga, Leyón y Palencia y con l'archidiocesi de Burgos; a l'este con l'archidiocesi de Burgos, as diocesis de Sigüenza-Guadalachara y Osma-Soria, l'archidiocesi de Madrit y la diocesi de Getafe; a lo sud con l'archidiocesi de Madrit, a diocesi de Getafe, l'archidiocesi de Toledo y las diocesis de Coria-Cáceres y Plasencia; y a l'ueste con Portugal.

## Seus d'a provincia eclesiastica de Valladolit
As seus d'a provincia eclesiastica de Valladolit son as siguients:

## Se veiga tamién
* Lista de bispes y arcebispes de Valladolit.
* Lista de bispes d'Ávila.
* Lista de bispes de Ciudad Rodrigo.
* Lista de bispes de Salamanca.
* Lista de bispes de Segovia.
* Lista de bispes de Zamora.

## Vinclos externos
Abinzano

**Abinzano** (*Abínzano* en castellano, *Abintzao* en basco) ye un lugar d'a comunidat autonoma de Navarra, en o termin municipal d'Ibargoiti, en a comarca d'Aoiz y merindat de Sangüesa.

A suya población ye de 18 habitants (2020).

## Cheografía
O lugar d'Abinzano se troba situau a 700 metros d'altaria sobre lo livel d'a mar.

## Demografía

## Molimentos
* Ilesia de Sant Per d'Abinzano, que ye la ilesia parroquial d'o lugar. Adedicada a Sant Per Apóstol, ye una ilesia en estilo barroco.

## Vinclos externos
Acedo

**Acedo** ye un lugar d'a comunidat autonoma de Navarra, en o termin municipal de Mendaza, en a comarca de Tierra d'Estella Oriental y merindat d'Estella.

A suya población ye de 115 habitants (2017).

## Demografía

## Molimentos
* Palacio cabo d'armería d'Acedo, un palacio cabo d'armería d'o sieglo XVI.
* Ilesia de Nuestra Sinyora de l'Asumpción, una ilesia d'o sieglo XVI.

## Vinclos externos
Aizpún

**Aizpún** (*Aizpun* en basco) ye un lugar d'a comunidat autonoma de Navarra, en o termin municipal de Goñi, en a comarca de Tierra d'Estella Oriental y merindat d'Estella. Fa parte d'o partiu chudicial d'Estella.

A suya población ye de 20 habitants (2020).

## Cheografía
O lugar d'Aizpún se troba situau a 735 metros d'altaria sobre lo livel d'a mar.

## Demografía

## Vinclos externos
Fresno del Río

**Fresno del Río** ye un municipio espanyol d'a comunidat autonoma de Castiella y Leyón que se troba en a provincia de Palencia. A suya población ye de 184 habitants (2021) en una superficie de 44,02&nbsp;km² con una densidat de población de 4 hab/km².

## Referencias
Runaway Jury

***Runaway Jury*** (títol orichinal en anglés, en aragonés ***Churau fuchitivo***, estrenada en Aragón con o títol en castellano de ***El jurado***, en aragonés ***O churau***) ye una cinta de cine d'intriga chudicial de l'anyo 2003 dirichida por Gary Fleder seguntes un guión adaptau por Brian Koppelman, David Levien, Rick Cleveland y Matthew Chapman (basau en *[[The Runaway Jury]]*, una novela publicada por John Grisham l'anyo 1996), con una banda sonora orichinal de Christopher Young, una dirección de fotografía de Robert Elswit, una producción cinematografica de Gary Fleder, Christopher Mankiewicz y Arnon Milchan ta las productoras *[[Regency Enterprises]]* y *[[New Regency]]* y con un elenco composau por, entre d'atros actors, John Cusack, Gene Hackman, Dustin Hoffman, Rachel Weisz, Bruce Davison, Bruce McGill, Jeremy Piven, Nick Searcy, Luis Guzmán, Stanley Anderson, Marguerite Moreau, Leland Orser, Gerry Bamman, Nestor Serrano, Ed Nelson, Joanna Going, Cliff Curtis, Jennifer Beals, Bill Nunn y Juanita Jennings.

Un emplegau a qui li han dau palleta dentra en a oficina con un arma que acaba de mercar y i mata a cuantos treballadors. La muller d'un d'éls demanda chudicialment a la empresa fabricant d'as armas y plega lo chudicio. L'avogau de l'acusación ye un activista a favor d'o control d'armas y la suya primera labor ye de seleccionar a lo churau que ha d'intervenir en o chudicio. Frent d'él se troba un expertro manipulador de churaus, muit bien pagau por a industria armamentistica, ta que consiga influyir en a decisión d'o churau. Un d'os seleccionaus ta fer-ne parte ye *Nick Easter*, lo novio de *Marlee*, que ye bien intresau en fer parte d'o churau encara que debant d'o chuez aparente lo contrario. Bien luego la suya novia contacta con as dos partes d'o chudicio ta proposar-lis d'influyir en o churau ta que resuelva a lo suyo favor, pero encara que l'acusación finalment diz que no, la defensa accepta, encara que han emplegau metodos bien sordanyos ta evitar-lo.

A cinta s'ambienta en a suya epoca actual (2003) en a ciudat de Nueva Orleans en Loisiana y en a ciudat de Gary en Indiana, y las suyas escenas se filmoron en Nueva Orleans y atras localidaz de Loisiana, y en Los Angeles en California..

Ye una cinta que ha recibiu bels premios y nominacions, encara que garra d'éls no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 2003.
* Cintas de 2003.

## Referencias
Marie Mejzlíková II

**Marie Mejzlikova**, conoixida esportivament como **Marie Mejzlikova II**, naixida de Praga, Imperio Austrohongaro hue Republica Checa, o 13 d'aviento de 1903 y muerta en puesto desconoixiu en agosto de 1994, estió una atleta que compitió representando a Checoslovaquia y que yera especializada en cursas de velocidat y brincos, anque tamién fació prebas de tirada. Cal destacar que aconsiguió tener os récords d'o mundo femenín de 100 metros lisos, relevos 4x100 metros lisos y de brinco de largaria, establindo as primeras marcas en ixas prebas homologadas por a IAAF.

Participó en a primera edición d'os Chuegos Mundials Femenins celebraus en un solo día, 20 d'agosto de 1922, an aconsiguió ganar a preba de 60 metros lisos y remató segunda en os 100 metros .

A ormino compitió chunto a unatra velocista checa d'o mesmo nombre y que gosan estar conoixidas atleticament como Marie Mejzlíková I (per naixer dinantes en 1902) y Marie Mejzlíková II (por naixer dimpués en 1903).

## Vinclos externos
*  Perfil esportivo en o sitio web de WorldAthletics.
Catlow

***Catlow*** (títol orichinal en anglés, estrenada en Aragón con o títol en castellano d***'El oro de nadie***, en aragonés ***L'oro de dengún***) ye una cinta de cine de western comico de cine estausunidense de l'anyo 1971 dirichida por Sam Wanamaker seguntes un guión adaptau por Scott Finch y J.J. Griffith (basau en *Catlow*, una novela publicada en 1963 por Louis L'Amour), con una banda sonora orichinal de Roy Budd, una dirección de fotografía de Ted Scaife, una producción cinematografica d'Euan Lloyd ta la productora cinematografica *[[Metro-Goldwyn-Mayer]]* y con un elenco d'o cual en fan parte, entre d'atros, os actors Yul Brynner, Richard Crenna, Leonard Nimoy, Daliah Lavi, Jo Ann Pflug, Jeff Corey, Michael Delano, Julián Mateos, David Ladd, Bob Logan, John Clark, Dan van Husen, Bessie Love, José Nieto y Walter Coy.

*Jed Catlow* y *Ben Cowan* heban combatiu chuntos mientres a Guerra Civil d'os Estaus Unius, pero tiempo dimpués *Catlow* s'ha convertiu en un ladrón y *Cowan* ye lo representant d'a lei que lo persigue. Como *Parkman* acusa a *Catlow* de robar-li lo vacumen, contracta a *Orville Miller*, un pistolero, ta que lo mate. *Catlow* pacta con *Cowan* entregar-se, pero li fan una emboscada y fuye a Hermosillo, en Sonora (Mexico, a on i vive una muller que ye enamorada d'ñel, *Rosita*. Antiparte, bien luego plegará en o lugar un envío d'oro de 2 millons de dólars. *Cowan* y *Miller* persiguen a *Catlow* enta Mexico y cuan se barallan os dos, *Cowan* salva a lo fillo d'un cheneral mexicano y descansa en o suyo rancho, enamorando-se d'a filla d'o cheneral, Cristina. L'oro, que yera propiedat d'os Estaus Confederaus d'America, plega en o rancho conduciu por un militar mexicano.

A cinta s'ambienta en Hermosillo (Sonora, Mexico) y en o sud d'os Estaus Unius mientres os anyos 1870 y las suyas escenas se filmoron en Almería, Níjar, Huércal de Almería, Lucainena de las Torres y Tabernas, estando situadas todas istas localidaz en a provincia d'Almería en Espanya.

## Elenco

## Se veiga tamién
* Cine en 1971.
* Cintas de 1971.

## Referencias
Imaginarium

**Imaginarium** estió una empresa aragonesa fundada en 1992 per Félix Tena que se dedicaba a la venda de chuguez y muebles pa ninos. En o suyo inte alchido plegó a contar con 1.500 emplegaus y 420 botigas ubiertas en tot o mundo. Manimenos, a competencia d'empresas de venda online como Amazon, a pandemia de COVID-19 y la mala chestión provocoron a suya decayedura dica la suya desaparición en abril de 2024.

## Referencias
Contradanza de Cetina

A **contradanza de Cetina** ye un baile popular que se celebra cada anyo en Cetina, en a Comunidat de Calatayú (Aragón), en a nueit d'o 19 de mayo, festividat d'o patrón d'a localidat, sant Chuan Lorenzo, tamién clamau Chuan de Cetina.

Tien puesto en a plaza d'o lugar, a las 23 horas, con una durada de 90 menutos aproximadament.

## Referencias
Frontenhausen

**Frontenhausen**  ye un municipio de Bavera, Alemanya. Se troba en o districto de Dingolfing-Landau.

## Cintas rodadas
En o lugar s'han rodau diversas cintas, entre ellas as adaptacions d'as novelas d'a escritora Rita Falk.
*Grenzverkehr (2005).
*Dampfnudelblues (2013).
*Winterkartoffelknödel (2014).
*Schweinskopf al dente (2016).
*Grießnockerlaffäre (2017).
*Sauerkrautkoma (2018).
*Leberkäsjunkie (2019).
*Kaiserschmarrndrama (2021).
*Guglhupfgeschwader (2022).
*Rehragout-Rendezvous (2023).
The Brigand of Kandahar

***The Brigand of Kandahar*** (títol orichinal en anglés, en aragonés ***O bandiu de Kandahar***, estrenada en Aragón con o títol en castellano de ***Rebelión en la India***', en aragonés ***Rebelión en a India***) ye una cinta de cine britanico de l'anyo 1965 de cine d'aventuras (d'o subchenero d'aventuras colonials) dirichida por John Gilling seguntes un guión orichinal d'él mesmo, con una banda sonora orichinal de Don Banks, una dirección de fotografía de Reginald H. Wyer, una producción cinematografica d'Anthony Nelson Keys ta las productoras *[[Associated British Picture Corporation]]* y *[[Hammer Film Productions]]* y un elenco d'o cual en fan parte, entre d'atros actors, Ronald Lewis, Oliver Reed, Duncan Lamont, Yvonne Romain, Katherine Woodville, Glyn Houston, Sean Lynch, Walter Brown, Inigo Jackson, Jeremy Burnham y Joe Powell.

O *tenient Case* ye un oficial d'o *[[British Indian Army]]* d'orichen mixto, en estar su mai musulmana india, destinau en una guarnición militar en a muga d'o Raj Britanico con Afganistán, en l'actual Pakistán. Destinau en una guarnición ixauta, tien una relación sentimental con *Else*, la muller d'un atro oficial. Presionada poro suyo entorno. *Else* remata la relación. Bel día marcha de patrulla con o mariu d'Else, y iste ye capturau mientres un ataque d'os bandius locals a la patrulla. Cuan *Case* informa a los suyos superiors, un atro oficial d'a patrulla l'acusa falsament d'haber actuau con cobardía y haber deixau que lo capturasen. O *coronel Drawe* organiza un consello de guerra que remata con a expulsión de *Caase* de l'exercito y una condena de 10 anyos de garchola. Con l'aduya de miembros d'as tribus locals, *Case* consigue fuyir d'a garchola pero remata estando capturau por *Eli Khan*, lo chefe d'os bandius, qui li proposa de combatir chunto con él contra los angleses. *Case* accepta.

A cinta s'ambienta en l'anyo 1850 en o Raj Britanico, en l'actual provincia pakistanesa de Khyber Pakhtunkhwa, y las suyas escenas se filmoron en os *[[Elstree Studios]]* en Hertfordshire en o Reino Uniu.

## Elenco

## Se veiga tamién
* Cine en 1965.
* Cintas de 1965.

## Referencias